ایچ ایشلر ناظیرلیگی 21 ایلدیر ترور تشکیلاتیندا اولان ترورچو دا داخیل اولماقلا آرا‌لاریندا 3 پ.کا.کا عضوونون شیرناک شهرینده تلقینله تسلیم اولدوغونو بیلدیریب.
ناظیرلیگین وئردیگی آچیقلامادا ترور تشکیلاتیندان قاچیشین داوام ائتدیگی دقته چاتدیریلیب.
آچیقلامادا "ایچ ایشلر ناظیرلیگی‌نین کووردیناتورلوغوندا پولیس ایداره‌سی و ژاندارما قوموتانلیغی طرفیندن آپاریلان تلقین سعی‌لری نتیجه‌سینده 1999، 2007 و 2009-جو ایللرده ترور تشکیلاتی پ.کا.کا/کا.ج.کا-یا قوشولان 3 ترورچو شیرناک‌داکی تهلوکه‌سیزلیک قوه‌لرینه تسلیم اولدو" ایفاده‌لری یئر آلیب.
تهلوکه‌سیزلیک قوه‌لری‌نین تلقین سعی‌لری نتیجه‌سینده ی.پ.گ/پ.کا.کا-نین بیر ترورچوسو دا سوریه سرحدینده ماردین شهری‌نین نوسایبین قصبه‌سینده تسلیم اولوب.
